สอบถามคะ มีเพศสัมพันธ์กับแฟนครั้งล่าสุดตอนปีใหม่ ตอนนั้นก้อเป็นเมนส์อยู่ แต่ใกล้หายเเล้ว แต่มีเลือดเล็กน้อยเพราะยังไม่หายดี แต่ตอนมีเพศสัมพันธ์ ป้องกันตลอด จากนั้นประจำเดือนมาช่วงวันตรุจีน 3-4วัน จนตอนนี้ประจำเดือนยังไม่มาเลยคะ เพราะหลังมีเพศสัมพันธ์ครั้งล่าสุดประจำเดือนมาเเล้ว แต่หลังจากหายครั้งนั้นตอนนี้ก้อยังไม่มา มันผิดปกติหรือเกิดจากสาเหตุใดคะ
สวัสดีค่ะ หากประจำเดือนได้มาแล้วในช่วงตรุษจีน โดยมาในช่วงวันที่ที่ควรจะมา และมานาน 3-4 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงปีใหม่ค่ะ และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ